b'\n_START_ARTICLE_\nTiina Lehtola\n_START_PARAGRAPH_\nTiina Lehtola (s. 3. elokuuta 1962) on suomalainen jalkapalloilija. H\xc3\xa4n edusti muun muassa Lahden Sampoa, Helsingin Jalkapalloklubia ja tukholmalaista AIK:ta. Lehtola pelasi vuosina 1983\xe2\x80\x931991 maajoukkueessa 28 ottelua, joissa h\xc3\xa4n teki yhden maalin. Lehtola voitti HJK:ssa sek\xc3\xa4 mestaruuden ett\xc3\xa4 Suomen cupin kolmesti._NEWLINE_Lehtola valittiin vuoden naisjalkapalloilijaksi vuonna 1988._NEWLINE_Nuoruudessaan Lehtola kilpaili my\xc3\xb6s m\xc3\xa4kihypyss\xc3\xa4. H\xc3\xa4n kilpaili 16-vuotiaaksi saakka poikien sarjoissa, jonka j\xc3\xa4lkeen ei en\xc3\xa4\xc3\xa4 p\xc3\xa4rj\xc3\xa4nnyt fyysisesti vahvemmille pojille samalla tavalla kuin nuoremmissa sarjoissa. Lehtola rikkoi ensimm\xc3\xa4isen\xc3\xa4 naisena sadan metrin rajan hyp\xc3\xa4tty\xc3\xa4\xc3\xa4n 110 metri\xc3\xa4 Rukan suurm\xc3\xa4est\xc3\xa4 vuonna 1981.'